rejauldu/bengali-wikipedia huggingface dataset:
কৃত্রিম বুদ্ধিমত্তা আইন (এআই আইন) কৃত্রিম বুদ্ধিমত্তা (এআই) সম্পর্কিত একটি ইউরোপীয় ইউনিয়নের নিয়ন্ত্রণ।  এটি ইউরোপীয় ইউনিয়নে (ইইউ) এআইয়ের জন্য একটি সাধারণ নিয়ন্ত্রক এবং আইনি কাঠামো প্রতিষ্ঠা করে। ২০২১ সালের ২১ এপ্রিল ইউরোপীয় কমিশন কর্তৃক প্রস্তাবিত এবং তারপরে ২০২৪ সালের ১৩ মার্চ ইউরোপীয় সংসদে পাস হয়, এটি ২১ মে ২০২৪ তারিখে ইউরোপীয় ইউনিয়নের কাউন্সিল কর্তৃক অনুমোদিত হয়। আইনটি জাতীয় সহযোগিতা প্রচার এবং প্রবিধানের সাথে সম্মতি নিশ্চিত করার জন্য একটি ইউরোপীয় কৃত্রিম বুদ্ধিমত্তা বোর্ড তৈরি করে। ইইউ এর জেনারেল ডেটা প্রোটেকশন রেগুলেশনের মতো, আইনটি ইইউর বাইরে থেকে সরবরাহকারীদের ক্ষেত্রে বহির্মুখীভাবে প্রয়োগ করতে পারে, যদি তাদের ইইউর মধ্যে ব্যবহারকারী থাকে।  এটি বিস্তৃত সেক্টরে সমস্ত ধরণের এআইকে কভার করে; ব্যতিক্রমগুলোর মধ্যে এআই সিস্টেমগুলো কেবল সামরিক, জাতীয় সুরক্ষা, গবেষণা এবং অ-পেশাদার উদ্দেশ্যে ব্যবহৃত হয়। পণ্য নিয়ন্ত্রণের একটি অংশ হিসাবে, এটি ব্যক্তিদের অধিকার প্রদান করবে না, তবে পেশাদার প্রেক্ষাপটে এআই ব্যবহার করে এআই সিস্টেম এবং সত্তা সরবরাহকারীদের নিয়ন্ত্রণ করবে। চ্যাটজিপিটির মতো জেনারেটিভ এআই সিস্টেমের জনপ্রিয়তা বৃদ্ধির পরে খসড়া আইনটি সংশোধন করা হয়েছিল, যার সাধারণ উদ্দেশ্য ক্ষমতা মূল কাঠামোর সাথে খাপ খায় না। পদ্ধতিগত প্রভাব সহ শক্তিশালী জেনারেটিভ এআই সিস্টেমগুলোর জন্য আরও বিধিনিষেধমূলক বিধিবিধানের পরিকল্পনা করা হয়েছে।  আইনটি এআই অ্যাপ্লিকেশনগুলোকে ক্ষতির কারণ হওয়ার ঝুঁকি দ্বারা শ্রেণিবদ্ধ করে। চারটি স্তর রয়েছে - অগ্রহণযোগ্য, উচ্চ, সীমিত, ন্যূনতম - এবং সাধারণ উদ্দেশ্যে এআইয়ের জন্য একটি অতিরিক্ত বিভাগ। অগ্রহণযোগ্য ঝুঁকি সহ অ্যাপ্লিকেশনগুলো নিষিদ্ধ করা হয়েছে। উচ্চ-ঝুঁকিপূর্ণ অ্যাপ্লিকেশনগুলোকে অবশ্যই সুরক্ষা, স্বচ্ছতা এবং মানের বাধ্যবাধকতাগুলো মেনে চলতে হবে এবং সামঞ্জস্যতা মূল্যায়নের মধ্য দিয়ে যেতে হবে। সীমিত-ঝুঁকিপূর্ণ অ্যাপ্লিকেশনগুলোর কেবল স্বচ্ছতার বাধ্যবাধকতা রয়েছে এবং ন্যূনতম ঝুঁকির প্রতিনিধিত্বকারী অ্যাপ্লিকেশনগুলো নিয়ন্ত্রিত হয় না। সাধারণ উদ্দেশ্যে এআইয়ের জন্য, উচ্চ ঝুঁকি থাকলে অতিরিক্ত মূল্যায়ন সহ স্বচ্ছতার প্রয়োজনীয়তা আরোপ করা হয়।  তথ্যসূত্র  বিষয়শ্রেণী:ইউরোপীয় ইউনিয়নের নীতি বিষয়শ্রেণী:কৃত্রিম বুদ্ধিমত্তা বিষয়শ্রেণী:তথ্য আইন
ক্রিস্টিনা লেক্কা (, জন্ম আনু. ১৯৭২) একজন গ্রিক মডেল এবং বিউটি কুইন, যিনি তার দেশের প্রথম এবং একমাত্র মহিলা যিনি মিস ইন্টারন্যাশনাল প্রতিযোগিতা জিতেছিলেন।   বি মিস হেলাস  তিনি "ইল্লিনিদা" ১৯৯৪ খেতাব জিতেছেন মিস স্টার হেলাস প্রতিযোগিতায়। এই বিজয়ের কয়েক মাস পরেই তিনি মিস ইন্টারন্যাশনাল খেতাব জিতেন, যা জাপানের ইসেতে অনুষ্ঠিত হয়েছিল।  Retrieved on 11 Apr 2008.   তথ্যসূত্র   বিষয়শ্রেণী:১৯৭০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:গ্রিক সুন্দরী প্রতিযোগিতার বিজয়ী বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:গ্রিক নারী মডেল বিষয়শ্রেণী:মিস ইন্টারন্যাশনাল ১৯৯৪-এর প্রতিনিধি
বেইলি রোড (Hindi: बेली रोड) হল ভারতের বিহার রাজ্যের রাজধানী পাটনা শহরের একটি রাস্তা ও অঞ্চল।225 crore for renovation of 5 roads sanctioned  The Times of India. Retrieved Sep 27, 2012 এই রাস্তাটি পাটনা শহরকে দানাপুরের সঙ্গে যুক্ত করেছে। রাস্তাটি আয়কর গোলাম্বার থেকে শুরু হয়ে দানাপুরে শেষ হয়েছে। এটি পাটনার কেন্দ্রস্থলে অবস্থিত। রাস্তাটি পাটনার অন্যতম গুরুত্বপূর্ণ রাস্তা। এই রাস্তার ধারেই পাটনা হাইকোর্ট,Nitish Kumar opens work on Rs 530-crore museum  The Times of India. Retrieved Jul 10, 2013 পাটনা উইমেন’স কলেজ, পাটনা সচিবালয়, পাটনা পশুশালা, পাটনা বিমানবন্দর ইত্যাদি গুরুত্বপূর্ণ ভবন ও স্থাপনাগুলি অবস্থিত। বেইলি রোডের পোষাকি নাম জওহরলাল নেহেরু মার্গ। বেইলি রোড এলাকাটি পাটনা পুলিশের শাস্ত্রীনগর থানার অন্তর্গত।  ইতিহাস ব্রিটিশ রাজত্বকালে পাটনা শিক্ষা ও বাণিজ্যকেন্দ্র হিসেবে এর হৃতগৌরব পুনরুদ্ধার করে। ১৯১২ সালে বেঙ্গল প্রেসিডেন্সি খণ্ডিত হলে পাটনা নবগঠিত বিহার ও উড়িষ্যা প্রদেশের রাজধানী হয়।Bihar History  iloveindia.com প্রশাসনিক কাজের সুবিধার জন্য শহরের পরিধি বিস্তারিত করা হয়। এই সময় বাঁকিপুর শহরটি গড়ে ওঠে। বেইলি রোডের নামকরণ করা হয়েছিল নবগঠিত প্রদেশের লেফট্যানেন্ট গভর্নর স্যার স্টুয়ার্ট কোলভিন বেইলির নামানুসারে। এই অঞ্চলটিকে বলা হত নতুন রাজধানী অঞ্চল।  দর্শনীয় স্থান  মাউন্ট কারমেল হাই স্কুল, পাটনা  কেন্দ্রীয় বিদ্যালয়, বেইলি রোড  পাটনা তারামণ্ডল  ইকো পার্ক, পাটনা  দিল্লি পাবলিক স্কুল, পাটনা (জুনিয়র উইং)  বিহার সংগ্রহালয়Construction of Bihar Museum at Bailey Road Patna  PDF  পাটনা হাইকোর্ট   তথ্যসূত্র  বিষয়শ্রেণী:পাটনার অঞ্চল
thumb|ওয়াইন গ্নু/লিনাক্সে সুমাত্রা পিডিএফ চালাচ্ছে।  সুমাত্রা পিডিএফ () একটি ফ্রি ও ওপেন সোর্স ডকুমেন্ট প্রদর্শক যেটি অনেকগুলো ডকুমেন্ট ফরম্যাট সমর্থন করে। গোস্টস্ক্রিপ্ট ইন্সটল থাকলে, এটি পোস্টস্ক্রিপ্ট ফাইল সমর্থন করে। এটি মূলত মাইক্রোসফট উইন্ডোজের জন্যে উন্নয়ন করা হয়েছে, তবে ওয়াইন ব্যবহার করে গ্নু/লিনাক্সেও চালানো যায়।   আরও দেখুন   জাথুরা (ডকুমেন্ট প্রদর্শক)  পিডিএফ সফটওয়্যারের তালিকা   তথ্যসূত্র    বহিঃসংযোগ      বিষয়শ্রেণী:ইপাব পাঠক বিষয়শ্রেণী:পিডিএফ পাঠক বিষয়শ্রেণী:মুক্ত সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:বহনযোগ্য সফটওয়্যার বিষয়শ্রেণী:উইন্ডোজ-সর্বস্ব বিনামূল্য সফটওয়্যার
কুমিল্লা জগন্নাথ মন্দির বা সতেরো রত্ন মন্দির বাংলাদেশের কুমিল্লায় অবস্থিত জগন্নাথের প্রতি উৎসর্গিত একটি হিন্দু মন্দির। খ্রিস্টীয় ষোড়শ শতাব্দীতে নির্মিত এই মন্দিরটি বাংলার টেরাকোটা স্থাপত্যের নিদর্শন বহন করছে। এই মন্দিরে প্রতিষ্ঠিত জগন্নাথ, বলরাম ও সুভদ্রার মূর্তি প্রকৃতপক্ষে ত্রিপুরার একটি মন্দিরে স্থাপিত ছিল। পরবর্তীকালে মূর্তিগুলি এই মন্দিরে নিয়ে আসা হয়। কুমিল্লা জেলার প্রাচীনতম মন্দিরগুলির মধ্যে জগন্নাথ মন্দির। এটি কুমিল্লা শহর থেকে দুই কিলোমিটার দক্ষিণ-পূর্ব অবস্থিত।টেরাকোটা মন্দিরটির ইটভাটা মন্দিরের স্থাপত্যের সাধারণ শৈলী। এটি একটি সতেরো রত্ন মন্দির। কিন্তু এটি ক্ষতিগ্রস্ত হয়েছে। দ্বিতীয় তলায় আটটি, তৃতীয় তলায় আটটি আর কেন্দ্রে আরো এক রত্ন নিয়ে সতেরো রত্ন ছিল ।রতনলাল চক্রবর্তী, বাংলাদেশের মন্দির, বাংলা একাডেমী ঢাকা প্রকাশিত, পৃষ্ঠা: ৩৮  অবস্থান চট্টগ্রাম বিভাগের কুমিল্লা জেলার দুই কিলোমিটার দক্ষিণ-পূর্ব দিকে কৃষ্ণপুর গ্রামের জগন্নাথবাড়ী নামক স্থানে সতেররত্ন মন্দির অবস্থিত।  নির্মাণ কৈলাস সিংহ (১৮৫১-১৯১৪) মহাশয়ের মতে, ত্রিপুরার মহারাজা ২য় রত্নমাণিক্য (১৬৮৫-১৭১২ খ্রি.) এর নির্মাণ শুরু করেন। পরবর্তীতে মহারাজা মহারাজা কৃষ্ণকিশোর মাণিক্য ১৭৬১ খ্রিষ্টাব্দে এর নির্মাণ সম্পন্ন করেন। কিন্তু রাজমালায় বর্ণিত হয়েছে যে, ইহা কৃষ্ণমাণিক্য কর্তৃক নির্ম্মিত, তিনিই মন্দিরের মধ্যে জগন্নাথদেবকে স্থাপন করেন। বলভদ্র জগন্নাথ সুভদ্রা সহিত সপ্তদশ রত্নে রাজা করিল স্থাপিত। —পৃঃ ২৬৭।  এই মন্দির সম্বন্ধে কৃষ্ণমালা গ্রন্থে এইরূপ লেখা হয়েছেঃ— এক মঠে সপ্তদশ মঠের গঠন সপ্তদশ রত্ন নাম হৈল সে কারণ॥ —৯ম খণ্ড, ২৬৭ পৃঃ।  মন্দিরের নকশা ও কারুকাজ অষ্টকোণাকৃতির এই মন্দিরটি সতের রত্ন বিশিষ্ট হলেও বর্তমানে এর অধিকাংশ রত্ন ধ্বংসপ্রাপ্ত হয়েছে। মন্দিরের ২য় এবং ৩য় তলায় আটটি করে সর্বমোট সতেরটি রত্ন এতে ছিল। এই মন্দিরের একটি বিশেষত্ব হলো এর চূড়াগুলি আটকোণা বিশিষ্ট ছাতা আকৃতির যা অন্যান্য মন্দিরের চেয়ে আলাদা। মন্দিরটির আনুমানিক ব্যাস প্রায় ৫২.৫০ মিটার। ভিতরের দিকের সিড়ি দিয়ে মন্দিরটির ৪-৫ তলা পর্যন্ত উঠা যায় যদিও বাইরে থেকে দেখলে মনে হয় এটি ৩ তলা। মন্দিরের প্রবেশ পথগুলাতে খিলান আকৃতির কারুকাজ লক্ষ করা যায়। এর বিভিন্ন তলায় খিলানাকৃতির জানালা রয়েছে। মন্দিরটিকে ফুল, লতা-পাতা, ঘণ্টা ও জ্যামিতিক নকশায় সাজানো হয়েছে।  তথ্যসূত্র  বহিঃসংযোগ  বিষয়শ্রেণী:জগন্নাথ মন্দির বিষয়শ্রেণী:মাণিক্য রাজবংশের স্থাপনা বিষয়শ্রেণী:কুমিল্লা জেলার হিন্দু মন্দির বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লার ইতিহাস বিষয়শ্রেণী:কুমিল্লা জেলার প্রত্নতাত্ত্বিক নিদর্শন বিষয়শ্রেণী:১৬শ শতাব্দীর হিন্দু মন্দির বিষয়শ্রেণী:জগন্নাথকে উৎসর্গ করা মন্দির বিষয়শ্রেণী:কুমিল্লা
এমির নেমানিয়া কুস্তুরিৎসা (সার্বিয় সিরিলিক বর্ণমালায়: Емир Немања Кустурица, লাতিন বর্ণমালায়: Emir Nemanja Kusturica) (জন্ম: ২৪শে নভেম্বর, ১৯৫৪) প্রখ্যাত সার্বীয় চলচ্চিত্রকার, অভিনেতা এবং সঙ্গীতশিল্পী। আন্তর্জাতিক পরিমণ্ডলে মূলত তার পূর্ণদৈর্ঘ্য সিনেমাগুলোর জন্য সুপরিচিত। কান চলচ্চিত্র উৎসবে দুই বার সর্বোচ্চ পুরস্কার পাল্ম দর অর্জন করেছেন, প্রথম বার হোয়েন ফাদার ওয়াজ অ্যাওয়ে এবং পরের বার আন্ডারগ্রাউন্ড-এর জন্য। এছাড়া তিনি ফরাসি অর্ডার Ordre des Arts et des Lettres-এর কমান্ডার পদবী লাভ করেছেন।  ২০০০-এর দশকের মাঝামাঝি সময় থেকে কুস্তুরিৎসার প্রধান বাসস্থান সার্বিয়ার মোকরা গোরা অঞ্চলের Drvengrad নামক একটি গ্রাম। এই ঐতিহাসিক গ্রামের কিছু অংশ তার লাইফ ইজ আ মিরাকল সিনেমার জন্য পুনর্নির্মাণ করেছিলেন।   ব্যক্তিগত জীবন  কুস্তুরিৎসার প্রথম নাম এমির প্রধানত একটি মুসলিম নাম যা আরবি আমির শব্দ থেকে এসেছে। তার বাবা মুরাত কুস্তুরিৎসা ছিলেন একজন ধর্মনিরপেক্ষ বসনীয় মুসলিম। কিন্তু ২০০৫ সালে এমির সার্বীয় অর্থোডক্স চার্চে ব্যাপটিজম গ্রহণ করার মাধ্যমে নেমানিয়া কুস্তুরিৎসা নামটি গ্রহণ করেন এবং খ্রিস্টান অর্থোডক্স চার্চের একজন সদস্য হন। অনেকে তার এই সিদ্ধান্তকে বসনীয় মুসলিম ঐতিহ্যের প্রতি চূড়ান্ত বিশ্বাসঘাতকতা হিসেবে আখ্যায়িত করলে প্রত্যুত্তরে নেমানিয়া বলেন,   পরিচালিত চলচ্চিত্রসমূহ   গের্নিকা, ১৯৭৮, স্বল্পদৈর্ঘ্য  দ্য বার্ডস আর কামিং (Nevjeste dolaze), ১৯৭৮, টেলিভিশন চলচ্চিত্র  বুফে টাইটানিক (Bife Titanik), ১৯৭৯, টেলিভিশন চলচ্চিত্র  ডু ইউ রিমেম্বার ডলি বেল? (Sjećaš li se Dolly Bell), ১৯৮১  Nije čovjek ko ne umre, ১৯৮৪, টেলিভিশন চলচ্চিত্র  হোয়েন ফাদার ওয়াজ অ্যাওয়ে অন বিজনেস (Otac na službenom putu), ১৯৮৫  টাইম অফ দ্য জিপসিস (Dom za vešanje), ১৯৮৮  অ্যারিজোনা ড্রিম, ১৯৯৩  আন্ডারগ্রাউন্ড (Podzemlje), ১৯৯৫  ব্ল্যাক ক্যাট, হোয়াইট ক্যাট (Crna mačka, beli mačor), ১৯৯৮  সুপার এইট স্টোরিস, ২০০১, documentary  লাইফ ইজ আ মিরাকল (Život je čudo), ২০০৪  প্রমিজ মি দিস (Zavet), ২০০৭  ম্যারাডোনা, ২০০৮, প্রামাণ্য চিত্র  টুইকারস ডিলাইট, ২০১১ (প্রাক-নির্মাণ)  কুল ওয়াটার, ২০১২ (প্রাক-নির্মাণ)  ওয়াইল্ড রোজেস, টেন্ডার রোজেস, ২০১২ (প্রাক-নির্মাণ)   তথ্যসূত্র    বহিঃসংযোগ     এমির কুস্তুরিৎসা - রটেন টম্যাটোস  নো স্মোকিং অর্কেস্ট্রা – ব্যান্ডের অফিসিয়াল সাইট  Komuna Belgrade  Indie Wire, ব্ল্যাক ক্যাট, হোয়াইট ক্যাট বিষয়ে কুস্তুরিৎসার সাক্ষাৎকার  আরটিএস সাক্ষাৎকার, ২৬শে এপ্রিল ২০০৬  Etno selo Nemanje Kusturice na Mećavniku, মে, ২০০৭ – www.ciode.ca   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় চলচ্চিত্র পরিচালক বিষয়শ্রেণী:ইয়োগোস্লাভ চলচ্চিত্র পরিচালক বিষয়শ্রেণী:বসনিয়া ও হার্জেগোভিনার চলচ্চিত্র পরিচালক বিষয়শ্রেণী:ইউনিসেফের শুভেচ্ছাদূত বিষয়শ্রেণী:শ্রেষ্ঠ পরিচালক বিভাগে রৌপ্য সিংহ বিজয়ী বিষয়শ্রেণী:পাল্ম দর বিজয়ী চলচ্চিত্রের পরিচালক বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:ফ্রান্সের নাগরিকীকৃত নাগরিক
দেলুতি নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেলুতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৩। নদীটির অববাহিকার দৈর্ঘ্য ২০.৪৩ বর্গকিমি।নদীর  গভীরতা ১৩.৫০ মিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২২৯, আইএসবিএন ৯৭৮-৯৮৪-৮৯৪৫-১৭-৯।  প্রবাহ দেলুতি নদীটি খুলনা জেলার পাইকগাছা উপজেলার দেলুটি ইউনিয়নে প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা একই জেলা এবং একই উপজেলার দেলুটি ইউনিয়ন ও লতা ইউনিয়নের সীমান্ত বরাবর প্রবাহিত হয়ে শিবসা নদীতে নিপতিত হয়েছে। এই নদীর একমাত্র উপনদী গুনাখালি নদী যা একই জেলা ও একই উপজেলার লতা ইউনিয়নে এই নদীর সাথে মিশেছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:পাইকগাছা উপজেলা
টোশে প্রোয়েস্কি এরিনা () হচ্ছে উত্তর ম্যাসেডোনিয়ার স্কোপিয়ের একটি ক্রীড়া স্টেডিয়াম। এটি বর্তমানে অধিকাংশ ক্ষেত্রে ফুটবল ম্যাচের জন্য ব্যবহৃত হয়, তবে কখনও কখনও সংগীত কনসার্ট বা অ্যাথলেটিক্সের জন্যও ব্যবহৃত হয়। এটি স্কোপিয়ের ক্লাব এফকে ভার্দার এবং এফকে রাবোৎনিচকির হোম স্টেডিয়াম, উভয়ই ম্যাসেডোনিয়ার প্রথম লীগে প্রতিযোগিতা করে, পাশাপাশি প্রায় সব প্রতিযোগিতায়ই উত্তর ম্যাসেডোনিয়া জাতীয় ফুটবল দলের হোম গ্রাউন্ড হিসেবে কাজ করে। ২০১৫ সালের ৩০শে তারিখে উয়েফা ঘোষণা করেছিল যে, ২০১৭ সালে উয়েফা সুপার কাপের ফাইনাল ম্যাচের আয়োজন করবে এই স্টেডিয়ামটি। এই স্টেডিয়ামটি পূর্বে সিটি স্টেডিয়াম স্কোপিয়ে () নামে ২০০৯ সাল পর্যন্ত পরিচিত ছিল এবং ফিলিপ ২ জাতীয় এরিনা () নামে ২০১৯ সাল পর্যন্ত পরিচিত ছিল। অতঃপর এই স্টেডিয়ামটি ম্যাসেডোনিয়ার পপ আইকন টোশে প্রোয়েস্কির সম্মানে তার নামে নামাঙ্কিত করা হয়েছিল।  তথ্যসূত্র  বহিঃসংযোগ  Nacionalna Arena "Filip II Makedonski" - Skopje  Национална арена „Филип II Македонски"  Philip II Arena  at WorldStadiums.com  Arena Philip II of Macedon  at MacedonianFootball.com  Новиот градски стадион (photo gallery)   বিষয়শ্রেণী:জাতীয় স্টেডিয়াম
মার্ক বোলেন ( ; জন্ম মার্ক ফেল্ড; ৩০ সেপ্টেম্বর ১৯৪৭ – ১৬ সেপ্টেম্বর ১৯৭৭) ছিলেন ইংরেজ কণ্ঠশিল্পী, গানলেখক, সঙ্গীতজ্ঞ, রেকর্ড প্রযোজক এবং কবি। তিনি টি রেক্স ব্যান্ডের প্রধান গায়ক ছিলেন এবং ১৯৭০-এর দশকের গ্ল্যাম রক আন্দোলনের অন্যতম পথিকৃৎ ছিলেন।  ১৯৭১ সালের মার্চে বিবিসি'র সঙ্গীতানুষ্ঠান টপ অব দ্য পপ্‌সে বোলেনের উপস্থিতি গ্লিটার রক আন্দোলনের সূচনা হিসাবে প্রায়শই উদ্ধৃত হয়। সঙ্গীত সমালোচক কেন বার্নস বলানকে "এর সমস্ত কিছু শুরুর অগ্রগামী" বলেছেন। টি. রেক্সের ১৯৭১ সালের বোলাানের রচিত সমস্ত গানের সাথে ইলাকট্রিক ওয়ারিয়র অ্যালবাম এবং ইউকে চার্টে শীর্ষ অবস্থানে থাকা "“গেট ইট অন" গান সম্পর্কে অলমিউজিক বর্ণনা করেছে যে "অ্যালবামটি মূলত ইউকে গ্ল্যাম রক ক্রেজকে কিক-স্টার্ট করেছিল।" প্রযোজক টনি ভিসকোন্টি, যিনি অন্যান্য বড় গ্ল্যাম রক অগ্রদূত ডেভিড বোয়ির সাথেও কাজ করন, তিনি বলেছিলেন, “আমি মার্ক বোলানকে দেখেছি তার স্ট্রিং বা শিল্পের খুব উচ্চমানের সাথে কিছুই করার ছিল না; আমি তার মধ্যে যা দেখলাম তা ছিল কাঁচা প্রতিভা। আমি প্রতিভা দেখলাম। আমি মার্কের ভেতর এক সম্ভাব্য রক তারকাকে দেখেছি – মুহূর্ত থেকেই, তার সাথে আমার যে দীর্ঘ সাক্ষাত ঘটেছিল।"  বোলেন তার ৩০তম জন্মদিনের দুই সপ্তাহ পূর্বে গাড়ি দুর্ঘটনায় ২৯ বছর বয়সে মারা যান। ১৯৯৭ সালে, লন্ডনের বার্নসে মার্ক বোলেনের রক শ্রাইন, যেখানে তার মৃত্যু হয়েছিল সেখানে তার একটি স্মৃতিস্তম্ভ এবং আবক্ষ মূর্তি উন্মোচিত হয়েছিল। টি. রেক্সের সদস্য হিসেবে, বোলেন মরণোত্তরভাবে ২০২০ সালে রক অ্যান্ড রোল হল অব ফেমের অন্তর্ভুক্ত হন।  তথ্যসূত্র  বহিঃসংযোগ  Marc Bolan Signature Les Paul from Gibson  Born to Boogie: a site dedicated to Marc Bolan and T.Rex in the Ringo Starr-produced film and its redux release in 2005  Marc Bolan and T. Rex information website  Marc Bolan Myspace  Morton's Club, Berekeley Square, London W1J  The Marc Bolan Fan Group  বিষয়শ্রেণী:১৯৪৭-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:২০শ শতাব্দীর গিটারবাদক বিষয়শ্রেণী:২০শ শতাব্দীর ইংরেজ সঙ্গীতশিল্পী বিষয়শ্রেণী:লিড গিটারবাদক বিষয়শ্রেণী:ইংরেজ পুরুষ গিটারবাদক বিষয়শ্রেণী:ইংরেজ রক গিটারবাদক বিষয়শ্রেণী:ইংরেজ সঙ্গীতশিল্পী-গীতিকার বিষয়শ্রেণী:মার্কিন-ইহুদি বংশোদ্ভূত ইংরেজ বিষয়শ্রেণী:পোলীয় ইহুদি বংশোদ্ভূত ইংরেজ ব্যক্তি বিষয়শ্রেণী:রুশ-ইহুদি বংশোদ্ভূত ইংরেজ বিষয়শ্রেণী:ওয়েলশ বংশোদ্ভূত ইংরেজ ব্যক্তি বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইংরেজ রক সঙ্গীতশিল্পী বিষয়শ্রেণী:ইহুদি রক সঙ্গীতজ্ঞ বিষয়শ্রেণী:লন্ডনের সঙ্গীতশিল্পী বিষয়শ্রেণী:স্টোক নিউজিংটনের ব্যক্তি বিষয়শ্রেণী:প্রোটোপাংক সঙ্গীতজ্ঞ বিষয়শ্রেণী:লন্ডনে সড়ক দুর্ঘটনায় মৃত্যু বিষয়শ্রেণী:গোল্ডার্স গ্রিন ক্রেমেটরিয়াম বিষয়শ্রেণী:গ্ল্যাম রক সঙ্গীতজ্ঞ বিষয়শ্রেণী:টি রেক্সের (ব্যান্ড) সদস্য বিষয়শ্রেণী:ইংরেজ ইহুদি বিষয়শ্রেণী:ইংরেজ গায়ক বিষয়শ্রেণী:উভকামী সঙ্গীতজ্ঞ বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:ইংরেজ গায়ক-গীতিকার বিষয়শ্রেণী:ইহুদি সঙ্গীতশিল্পী বিষয়শ্রেণী:উভকামী সঙ্গীতশিল্পী
নরউইচ ইভেনিং নিউজ, একটি দৈনিক স্থানীয় সংবাদপত্র, যা নরউইচ, নরফোক, ইংল্যান্ড থেকে প্রকাশিত॥ এটি নরউইচের সবচেয়ে বেশি বিক্রি হওয়া সংবাদপত্র।    ২১ ফেব্রুয়ারি ২০১১ তারিখে কাগজটি সকাল ৬ টায় ছাপা হয়েছিল, যেমন গল্পগুলি আগের দিন লেখা হয়েছিল।  নরউইচ ইভেনিং নিউজ পত্রিকার ভগিনী সংবাদপত্র হলো ইস্টার্ন ডেইলি প্রেস।   আরো দেখুন    ইস্টার্ন ডেইলি প্রেস, পূর্ব অ্যাঙ্গলিয়াকে কাভার করে   তথ্যসূত্র    বহিঃসংযোগ    নরউইচ ইভেনিং নিউজের ওয়েবসাইট  বিষয়শ্রেণী:নরফোকের সংবাদপত্র বিষয়শ্রেণী:যুক্তরাজ্যের দৈনিক সংবাদপত্র
মুন্তাযির আব্দুল-আমির হাদি আল হাসান (; জন্ম: ৬ অক্টোবর ২০০১; মুন্তাযির আব্দুল-আমির নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল জাওরাআ এবং ইরাক জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন মুন্তাযির আব্দুল-আমির হাদি আল হাসান ২০০১ সালের ৬ই অক্টোবর তারিখে ইরাকের কারবালায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আব্দুল-আমির ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।  আব্দুল-আমির ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইরাক অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরাকি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল জাওরাআ স্পোর্টস ক্লাবের খেলোয়াড় বিষয়শ্রেণী:ইরাকের আন্তর্জাতিক যুব ফুটবলার বিষয়শ্রেণী:ইরাকের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আল কুয়াহ আল জাউইয়াহের খেলোয়াড় বিষয়শ্রেণী:আল কারখ স্পোর্টস ক্লাবের খেলোয়াড় বিষয়শ্রেণী:ফুটবল উইঙ্গার
পদ্মপুর () ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৫ মিটার (৫৪১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পদ্মপুর শহরের জনসংখ্যা হল ১৬,৯৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে পদ্মপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
সি কৃষ্ণমুরালি একজন ভারতীয় রাজনীতিবিদ।  তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তিনি ২০২১ সালের মে মাসে কাদায়ানল্লুর নির্বাচনী এলাকা থেকে তামিলনাড়ু বিধানসভার সদস্য হিসাবে নির্বাচিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ুর রাজনীতিবিদ বিষয়শ্রেণী:তামিলনাড়ু বিধানসভার সদস্য ২০২১-২০২৬ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:ভারতীয় রাজনীতিবিদ বিষয়শ্রেণী:তামিলনাড়ুর ব্যক্তি
জঁ বোদ্রিয়ারএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (, ; ২৭ জুলাই ১৯২৯ – ৬ মার্চ ২০০৭) ছিলেন একজন ফরাসি সমাজবিজ্ঞানী, দার্শনিক ও সংস্কৃতিতাত্ত্বিক। তিনি গণমাধ্যম, সমসাময়িক সংস্কৃতি ও প্রযুক্তিগত যোগাযোগের বিশ্লেষণের পাশাপাশি সিমুলেশন ও অধিবাস্তবতার মতো ধারণা প্রবর্তনের জন্য বিশেষভাবে খ্যাত। তিনি ভোগবাদ, লিঙ্গসম্পর্ক, অর্থনীতি, সামাজিক ইতিহাস, শিল্প, পাশ্চাত্য পররাষ্ট্রনীতি, জনপ্রিয় সংস্কৃতিসহ বিচিত্র বিষয় নিয়ে লেখালিখি করেছেন। তাঁর সর্বাধিক পরিচিত রচনাগুলোর মধ্যে রয়েছে প্রলোভন (১৯৭৮), সিমুলাক্রা ও সিমুলেশন (১৯৮১), আমেরিকা (১৯৮৬) এবং উপসাগরীয় যুদ্ধ সংঘটিত হয়নি (১৯৯১)। তাঁর কাজ প্রায়শই উত্তর-আধুনিকতাবাদ ও বিশেষভাবে উত্তর-কাঠামোবাদের সঙ্গে জড়িত।Kellner, Douglas. 2019. "Jean Baudrillard." The Stanford Encyclopedia of Philosophy, edited by E. N. Zalta.Aylesworth, Gary. 2015."Postmodernism." The Stanford Encyclopedia of Philosophy, edited by E. N. Zalta. Retrieved 1 January 2020.  The French, for example, work with concepts developed during the structuralist revolution in Paris in the 1950s and early 1960s, including structuralist readings of Marx and Freud. For this reason they are often called “poststructuralists.” They also cite the events of May 1968 as a watershed moment for modern thought and its institutions, especially the universities.   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:২০০৭-এ মৃত্যু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:প্রযুক্তির দার্শনিক বিষয়শ্রেণী:উত্তরাধুনিক তত্ত্ব বিষয়শ্রেণী:বিশ্বায়ন বিষয়ক লেখক
২০শ শতাব্দীতে একাধিক কমিউনিস্ট-শাসিত রাষ্ট্রে গণহত্যার ঘটনা ঘটেছিল। সংশ্লিষ্ট ঘটনাগুলিতে মৃত্যুর সংজ্ঞা অনুযায়ী মৃত ব্যক্তির সংখ্যারও প্রচুর তারতম্য রয়েছে। রাষ্ট্রীয় সন্ত্রাসের ফলেই অধিকতর সংখ্যায় নাগরিক সাধারণের মৃত্যু ঘটেছিল বলে মনে করা হয়। এই জাতীয় অপরাধের অন্তর্ভুক্ত ছিল মৃত্যুদণ্ড বিধান, মনুষ্যসৃষ্ট দুর্ভিক্ষ ও বলপূর্বক নির্বাসনের ফলে মৃত্যু, কারারুদ্ধকরণ ও বাধ্যতামূলক শ্রমের দ্বারা মৃত্যুমুখে ঠেলে দেওয়া। এই ধরনের হত্যাকাণ্ডকে "গণহত্যা", "ডেমোসাইড", "পলিটিসাইড", "শ্রেণীহত্যা" এবং বৃহত্তর সংজ্ঞায় "গণসংহার" বলা হয়ে থাকে।   পরিভাষা   বহুসংখ্যক নিরস্ত্র সাধারণ নাগরিকের উদ্দেশ্যপ্রণোদিত হত্যাকাণ্ডকে বিভিন্ন শব্দের দ্বারা সংজ্ঞায়িত করা হয়। অধ্যাপক অ্যান্টন ওয়েস-ওয়েন্ডের মতে, তুলনামূলক গণসংহার-সংক্রান্ত গবেষণায় "গণসংহার" শব্দটির সংজ্ঞার ক্ষেত্রে আদৌ মতৈক্য সম্ভব হয়নি। ব্যক্তিগতভাবে বা সামগ্রিকভাবে কমিউনিস্ট সরকার কর্তৃক নিরস্ত্র নাগরিকদের গণহত্যার বর্ণনায় বিভিন্ন লেখক পৃথক পৃথকভাবে নিম্নোক্ত পরিভাষাগুলি ব্যবহার করেছেন:   তথ্যসূত্র   বিষয়শ্রেণী:গণসংহার বিষয়শ্রেণী:সমাজতান্ত্রিক রাষ্ট্র বিষয়শ্রেণী:সাম্যবাদ বিষয়শ্রেণী:গণহত্যা সমূহ
আদনি ইসলামিক স্কুল মালয়েশিয়ার সেলেঙ্গরের আমপাংয়ে অবস্থিত ইসলামিক শিক্ষাপ্রতিষ্ঠান। ১৯৯৪ সালে স্কুলটি প্রতিষ্ঠিত হয়।http://www.islamicfinder.org/getitWorld.php?id=81300&lang= বর্তমানে সারা বিশ্ব থেকে ১০০০ এরও বেশি শিক্ষার্থী এবং ১০০ জন শিক্ষক রয়েছেন। স্কুলটি শিক্ষার্থীদের পছন্দের উপর ভিত্তি করে আন্তর্জাতিক পাঠ্যক্রম (আইজিসিএসই) পাশাপাশি জাতীয় পাঠ্যক্রম (এসপিএম) জন্য শিক্ষার্থীদের প্রস্তুত করে।  প্রাক-বিদ্যালয় থেকে মাধ্যমিক স্তর পর্যন্ত শিশুদের জন্য মানসম্পন্ন এবং সমন্বিত ইসলামিক শিক্ষা প্রদান করার জন্য ১৯৯৪ সালে আদনী ইসলামিক স্কুলটি প্রতিষ্ঠিত হয়। স্কুলটি মালয়েশিয়ার শিক্ষা মন্ত্রণালয় কর্তৃক নিবন্ধিত শিক্ষাপ্রতিষ্ঠান।   শিক্ষায়তনিক  স্কুলটি এসব ক্ষেত্রে পাঠদান করছেঃ   কুরআন হিফজ ও কিরাত   ভাষার বিকাশ (আরবি, মালয়, ইংরেজি, এবং ম্যান্ডারিন)   গণিত ও বিজ্ঞান   মৌলিক পাটিগণিত এবং বিজ্ঞানের মাধ্যমে বিশ্বকে পরিচয় করিয়ে দেওয়া   আইসিটি এবং কম্পিউটারে পাঠদান(এনসিসি)   শিল্প কলা এবং কারুশিল্প   দৈনিক জীবনে ব্যবহারের জন্য দোয়া   ইসলামি অধ্যয়ন (আখলাক, সীরাত, ফিকহ ও তৌহিদ)   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  আদনী  ইউটিউবে আদনী  বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মালয়েশিয়ার শিক্ষাপ্রতিষ্ঠান বিষয়শ্রেণী:মালয়েশিয়ার শিক্ষা
ইসরায়েলি প্রতিরক্ষা বাহিনী বা আইডিএফ (; ; বিকল্পভাবে হিব্রু সংক্ষিপ্ত রূপ ) হলো ইসরায়েলের জাতীয় সামরিক বাহিনী। এটি তিনটি শাখা নিয়ে গঠিত: ইসরায়েলি স্থলবাহিনী, ইসরায়েলি বিমান বাহিনী এবং ইসরায়েলি নৌবাহিনী। এটি ইস্রায়েলি নিরাপত্তা ব্যবস্থার একমাত্র সামরিক শাখা। আইডিএফের নেতৃত্ব দেন চিফ অফ দ্য জেনারেল স্টাফ, যিনি ইসরায়েলের প্রতিরক্ষামন্ত্রীর অধীন হয়ে থাকেন। বর্তমানে ইসরায়েলের চিপ অফ দ্য জেনারেল স্টাফ এর দায়িত্বে আছেন ইয়াল জমির ১ ফেব্রুয়ারি ২০২৫ থেকে।  দাভিদ বেন গুরিয়ানের নির্দেশে ১৯৪৮ সালের ২৬ মে আইডিএফ গঠিত হয় এবং ইশুভের ইতোমধ্যে বিদ্যমান আধাসামরিক বাহিনী; যেমন: হাগানাহ, ইরগুন ও লেহি থেকে প্রাথমিক নিয়োগপ্রাপ্তদের নিয়ে এটি গঠন করা হয়। ইস্রায়েলের স্বাধীনতার ঘোষণার পরপরই, এটির গঠনের পর থেকে বাহিনীটি ইসরায়েলের সাথে জড়িত প্রতিটি সশস্ত্র সংঘাতে অংশগ্রহণ করেছে। এটি মূলত তিনটি প্রধান ফ্রন্টে কাজ করেছিল: উত্তরে লেবানন ও সিরিয়ার বিরুদ্ধে, পূর্বে জর্ডান, ইরাকের বিরুদ্ধে এবং দক্ষিণে মিশরের বিরুদ্ধে। আইডিএফ প্রাথমিকভাবে ১৯৭৯ খ্রিস্টাব্দে মিশর থেকে তার দৃষ্টি দক্ষিণ লেবানন ও ফিলিস্তিনি অঞ্চলে স্থানান্তরিত করেছে। এটি মিশর ইসরায়েল শান্তি চুক্তি ও ১৯৯৪ ইসরাইল-জর্ডান শান্তি চুক্তির ফলে হয়। যাইহোক, চলমান বহুপক্ষীয় সিরীয় গৃহযুদ্ধের ফলে সৃষ্টি আঞ্চলিক অস্থিতিশীলতার জন্য ২০১১ খ্রিস্টাব্দ থেকে ইস্রায়েল-সিরীয় সীমান্ত প্রায়শ উল্লেখযোগ্য ঘটনা ঘটে।  আইডিএফ গঠনের পর থেকে নিয়ন্ত্রিত নারী সেনাদের নিয়োগের ক্ষেত্রে বিশ্বের সামরিক বাহিনীগুলির মধ্যে অনন্য। দেশের অর্থনীতি এবং রাজনৈতিক দৃশ্যে এর প্রভাবের কারণেও এটি ইসরায়েলি সমাজের অন্যতম প্রধান প্রতিষ্ঠান। এটি ইসরায়েলের মধ্যে উন্নত বিভিন্ন প্রযুক্তি ব্যবহার করে। ইসরায়েলি সামরিক সরঞ্জামের মধ্যে রয়েছে: মারকাভা যুদ্ধের ট্যাঙ্ক, নামের সাঁজোয়া কর্মীবাহক যান; আয়রন ডোম, ক্যাটার্পিলার সাঁজোয়া বুলডোজার, স্পাইক অ্যান্টি–ট্যাঙ্ক গাইডেড মিসাইল; কাঁধ থেকে উৎক্ষেপণযোগ্য ম্যাটাডোর রকেট, উজি বন্দুক, আইএমআই গালিল ও আইডব্লিউআই টাভোর অ্যাসল্ট রাইফেল। ১৯৪৮ সাল থেকেই আইডিএফের মার্কিন যুক্তরাষ্ট্রের সাথে ঘনিষ্ঠ সম্পর্ক রয়েছে।   আইডিএফ ১৯৬৭ খ্রিস্টাব্দ থেকে পারমাণবিক অস্ত্রের সক্ষমতা বজায় রেখেছে বলে ধারণা করা হয়। সম্ভবত দেশটির ৮০ থেকে ৪০০ টি পারমাণবিক অস্ত্র রয়েছে। There are a wide range of estimates as to the size of the Israeli nuclear arsenal.  আইডিএফ গঠনের পর থেকেই ফিলিস্তিনে একাধিক যুদ্ধাপরাধ সংঘটিত করেছে বলে বিশ্লেষকগণ ধারণা করেন। বিশেষ করে যুদ্ধ চলাকালীন ফিলিস্তিনি নাগরিকদের হত্যা ও নির্যাতন করার ঘটনা একাধিক বার সংঘটিত হয়েছে বলে অভিযোগ করা হয়।    তথ্যসূত্র
জেবেল সাহাবা (; সাইট ১১৭ নামেও পরিচিত) হল নীল নদী উপত্যকায় অবস্থিত একটি প্রাগৈতিহাসিক কবরস্থান (বর্তমানে নাসের হ্রদ-এ নিমজ্জিত), যা সুদান-এর উত্তর সীমান্তে মিশর-এর কাছে উত্তর-পূর্ব আফ্রিকায় অবস্থিত। এটি কাদান সংস্কৃতির সাথে সম্পর্কিত। এটি ১৯৬৪ সালে ফ্রেড ওয়েনডর্ফ-এর নেতৃত্বাধীন একটি দল আবিষ্কার করেছিল।   তথ্যসূত্র   বিষয়শ্রেণী:সুদানের সমাধিস্থল বিষয়শ্রেণী:সুদানের প্রত্নতাত্ত্বিক স্থান বিষয়শ্রেণী:পুরা প্রস্তর যুগ